CELEX: 32012R1130
Language: sl
Date: 2012-11-26 00:00:00
Title: Izvedbena uredba Komisije (EU) št. 1130/2012 z dne 26. novembra 2012 o uvrstitvi določenega blaga v kombinirano nomenklaturo

1.12.2012   
            
            
               SL
            
            
               Uradni list Evropske unije
            
            
               L 331/19
            
         IZVEDBENA UREDBA KOMISIJE (EU) št. 1130/2012
   z dne 26. novembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1), zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Odbor za carinski zakonik ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je zavezujoča v celoti in se neposredno uporablja v vseh državah članicah.
      V Bruslju, 26. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Kolo s tremi kolesi (tricikel) z okvirjem, sedežem, dvema oporama za noge in dvema krmiloma.
                  Krmili se uporabljata za krmiljenje in sta enako kot ročno upravljani pedali neposredno povezani s pogonskimi garniturami ter prednjimi in zadnjimi verižnimi prestavami (menjalnik „derailleur“ ).
                  Sedež je iz ploske platforme z dvignjenim delom za oporo kolesarjevemu hrbtu in glavi.
                  
                      (1) Glej sliko.
               
               
                  8712 00 70
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8712 00 in 8712 00 70.
                  Uvrstitev pod tarifno številko 8713 je izključena, saj ta tarifna številka zajema le vozičke, invalidske vozičke ali podobna vozila, posebej prirejena za prevoz invalidnih oseb. Kolesa, ki so posebej konstruirana za invalidne osebe, so zajeta pod tarifno številko 8712 (glej tudi pojasnjevalne opombe harmoniziranega sistema k tarifni številki 8712, drugi odstavek, točka 4).
                  Tricikel se zato uvrsti pod oznako KN 8712 00 70 kot druga kolesa.
               
            
         
      
         (1)  Slika je zgolj informativna.